મોહમ્મદઅલી રોડ અને ઇબ્રાહિમ રહેમતુલ્લા રોડના માંડવી જંક્શન પર આવેલી માંડવી પોસ્ટ-ઑફિસની સામેના ટ્રાફિક-આઇલૅન્ડની હાલત બિસમાર છે. મુંબઈના મૂળ રહેવાસીઓ માછીમાર કોળી લોકોની ઓળખને ઉજાગર કરતી હોડીનું સિમેન્ટ-કૉન્ક્રીટનું એક મૉડલ એમાં મૂકવામાં આવ્યું છે. એ હોડી સહિત આખો આઇલૅન્ડ હાલ કંગાળ હાલતમાં છે. એ આઇલૅન્ડની અંદરની બાજુ લોખંડની ગ્રિલથી કવર કરેલી ફૂટપાથ છે જેના પર સખત કચરો હોવાથી લોકો ચાલવા માટે એનો ઉપયોગ કરતા નથી. અંદરની સાઇડ આજુબાજુના વિસ્તારના ફેરિયાઓ દ્વારા કચરો પણ નાખવામાં આવે છે. સાંજ પડે એ આઇલૅન્ડમાં ગદુર્લ્લા તેમનો અડ્ડો જમાવી દે છે. હોડીની હાલત ખરાબ છે. હવે એને રંગરોગાનની પણ જરૂર છે. શહેરના બ્યુટિફિકેશન માટે બનાવવામાં આવેલા આ ટ્રાફિક-આઇલૅન્ડની હાલત બદથી બદતર બનતી જાય છે.